ਫ਼ਾਫ਼ ਡੂ ਪਲੈਸੀ
ਫ਼੍ਰਾਂਕੋਇਸ "ਫਾਫ" ਡੂ ਪਲੈਸੀ (/ˈduːplɛsi/ doo-PLESS-ee; ਜਨਮ 13 ਜੁਲਾਈ 1984) ਦੱਖਣੀ ਅਫ਼ਰੀਕਾ ਦਾ ਅੰਤਰਰਾਸ਼ਟਰੀ ਕ੍ਰਿਕਟ ਖਿਡਾਰੀ ਅਤੇ ਕ੍ਰਿਕਟ ਦੇ ਸਾਰੇ ਰੂਪਾਂ ਵਿੱਚ ਦੱਖਣੀ ਅਫਰੀਕਾ ਰਾਸ਼ਟਰੀ ਟੀਮ ਦਾ ਮੌਜੂਦਾ ਕਪਤਾਨ ਹੈ। ਉਹ ਸੱਜੇ ਹੱਥ ਦਾ ਮੱਧਕ੍ਰਮ ਬੱਲੇਬਾਜ਼ ਅਤੇ ਸਪਿਨ ਗੇਂਦਬਾਜ਼ ਹੈ। ਡੂ ਪਲੈਸੀ ਦੱਖਣੀ ਅਫਰੀਕਾ ਦੀ ਘਰੇਲੂ ਕ੍ਰਿਕਟ ਵਿੱਚ ਨੌਰਦਨਜ਼ ਅਤੇ ਟਾਈਟਨਜ਼ ਲਈ ਮੈਚ ਖੇਡਦਾ ਰਿਹਾ ਹੈ, ਇਸਤੇੋਂ ਇਲਾਵਾਂ ਉਸਨੇ ਲੰਕਾਸ਼ਾਇਰ, ਚੇਨਈ ਸੁਪਰ ਕਿੰਗਜ਼, ਰਾਈਜ਼ਿੰਗ ਪੂਨੇ ਸੂਪਰਜਾਇੰਟਸ ਅਤੇ ਮੈਲਬਰਨ ਰੈਨੇਗੇਡੇਜ਼ ਲਈ ਵੀ ਮੈਚ ਖੇਡੇ ਹਨ। ਉਸਨੇ ਨਵੰਬਰ 2012 ਵਿੱਚ ਆਪਣਾ ਪਹਿਲਾ ਟੈਸਟ ਮੈਚ ਖੇਡਿਆ ਸੀ, ਅਤੇ ਆਪਣੇ ਪਹਿਲੇ ਟੈਸਟ ਮੈਚ ਵਿੱਚ ਸੈਂਕੜਾ ਬਣਾਉਣ ਵਾਲਾ ਉਹ ਚੌਥਾ ਦੱਖਣੀ ਅਫਰੀਕੀ ਖਿਡਾਰੀ ਹੈ। ਇਸ ਤੋਂ ਬਾਅਦ ਡੂ ਪਲੈਸੀ ਨੂੰ ਨਿਊਜ਼ੀਲੈਂਡ ਵਿਰੁੱਧ ਅਗਲੀ ਟੀ-20 ਲੜੀ ਲਈ ਦੱਖਣੀ ਅਫਰੀਕਾ ਦਾ ਟੀ20 ਕਪਤਾਨ ਬਣਾਇਆ ਗਿਆ ਸੀ ਅਤੇ ਫ਼ਰਵਰੀ 2013 ਵਿੱਚ ਉਸਨੂੰ ਪੱਕੇ ਤੌਰ ਤੇ ਟੀਮ ਦਾ ਕਪਤਾਨ ਬਣਾ ਦਿੱਤਾ ਗਿਆ ਸੀ। ਦਸੰਬਰ 2017 ਵਿੱਚ ਡੂ ਪਲੈਸੀ ਨੇ ਟੈਸਟ ਕਪਤਾਨੀ ਦੀ ਜ਼ਿੰਮੇਵਾਰੀ ਸੰਭਾਲੀ ਅਤੇ ਅਗਸਤ 2017 ਵਿੱਚ ਉਸਨੂੰ ਸਾਰੇ ਫ਼ਾਰਮੈਟਾਂ ਵਿੱਚ ਟੀਮ ਦੀ ਕਪਤਾਨੀ ਦੇ ਦਿੱਤੀ ਗਈ ਜਦੋਂ ਸਾਬਕਾ ਕਪਤਾਨ ਏ.ਬੀ. ਡਿਵੀਲੀਅਰਜ਼ ਨੇ ਸੀਮਿਤ ਓਵਰ ਕ੍ਰਿਕਟ ਦੀ ਕਪਤਾਨੀ ਛੱਡ ਦਿੱਤੀ ਸੀ